### Beslutningstema

Der skal træffes beslutning om godkendelse af anskaffelsessummen i forbindelse med skema B for opførelse af 30 almene familieboliger og fælleshus på [adresse] 1 i Toftlund. De almene familieboliger opføres som individuelle bofællesskaber med udlejningsaftale for individuelle bofællesskaber.

Der skal endvidere træffes beslutning om genoptagelse af skema A, hvor den tidligere godkendelse af udlejningsaftale om fleksibel udlejning udgår, og erstattes af udlejningsaftale for individuelle bofællesskaber.

### Historik

Kommunalbestyrelsen besluttede på sit møde den 29. september 2022 at godkende skema A, modtaget den 20. juni 2022, til opførelse af 30 almene familieboliger og fælleshus. Boligerne er beregnet til udlejning efter fleksible udlejningskriterier, og i henhold til særskilt godkendt udlejningsaftale. Boligerne opføres på Troels Jeppesen grunden mellem [adresse] og Rolighedsvej, som efter endt udstykningssag er blevet en samlet ejendom, matr. nr. 655 Toftlund, beliggende [adresse] 1.

### Sagsfremstilling

Kuben Management har på vegne bygherren Haderslev Andels Boligforening fremsendt skema B ansøgning om godkendelse af anskaffelsessummen før byggeriets påbegyndelse.

Anskaffelsessummen finansieres således:

Realkreditlån (88 %) 58,455 mio. kr.

Kommunal grundkapitallån (10 %) 6,642 mio. kr.

Beboerindskud (2 %) 1,328 mio. kr.

I alt 66,427 mio. kr.

Den kommunale garanti er fortsat ikke opgjort beløbsmæssigt. Denne opgørelse vil først foreligge, når ejendommen er opført og af kreditforeningen værdiansat.

Den foreløbige leje er beregnet til 1.015 kr. pr. m2. Den leje, som godkendes, opkræves når byggeriet udlejes efter færdiggørelsen og indtil byggeregnskabet er godkendt.

Der er også fremsendt ansøgning om byggetilladelse, som er behandlet særskilt.

[adresse] fastsættes som 2,5 0/00 af den endelige anskaffelsessum.

I forbindelse med behandling af skema B ansøgningen, blev der af forvaltningen konstateret flere uregelmæssigheder der ikke var i overensstemmelse med reglerne for støttet boligbyggeri. Tønder Kommune har i processen med udredning heraf været i løbende dialog med Haderslev Andels Boligforening og dennes rådgiver, Kuben Management, og har anmodet ansøger om dokumenterede redegørelser for, at støttereglerne er overholdt, samt vejledt ansøger herom. Forvaltningen har gennem hele processen været bistået af en ekstern advokat, pga. omfanget og karakteren af uregelmæssighederne.

[adresse] anmodninger om redegørelse og dokumentation i ansøgningssagen, og den i forbindelse med ansøgningssagen stående dialog, er udslag af kommunens oplysning af sagen med henblik på myndighedsbehandling af støttereglernes overholdelse.

De af forvaltningen konstaterede opmærksomhedspunkter er undervejs i processen blevet håndteret og løst gennem løbende vejledning fra tilsynet med det støttede byggeri og tilsynets advokat, således at skema B på det foreliggende grundlag vurderes klar til politisk behandling.

De endelige krav til afgivelse af oplysninger og ansøgning om skema B fremgår af lovgivningens almindelige regler, herunder almenboligloven med tilhørende forskrifter og støttebekendtgørelsen, hvortil ansøger i det hele henvises.

Zahra Larsen

I forbindelse med behandling af skema A har Kommunalbestyrelsen efter forvaltningens indstilling godkendt udlejningsaftale om fleksibel udlejning.

Forvaltningen er efterfølgende blevet gjort opmærksom på, at den godkendte udlejningsaftale ikke var i overensstemmelse med gældende lovgivning for udlejningsaftale om individuel bofællesskab.

Ny udlejningsaftale er udarbejdet i overensstemmelse med gældende vejledning på området. I forbindelse med skema B genoptages skema A for så vidt angår udlejningsaftale hvorved godkendelse af udlejningsaftale om fleksibel udlejning udgår, og erstattes af en i forbindelse med godkendelse af skema B udarbejdet udlejningsaftale for individuelle bofællesskaber.

### Økonomi

Der henvises til bilag økonomi for projektet.

Realkreditlån, som optages af almene boligorganisationer, påvirker ikke den kommunale låneramme. Som følge heraf vil kommunens garantistillelse overfor en del af lånet heller ikke have nogen indflydelse på kommunens generelle låneadgang.

### Lovgrundlag

Støttebekendtgørelsen, almenboligloven og driftsbekendtgørelsen.

### Fagchefen for Politik og Strategi indstiller,

|  |  |
| --- | --- |
| at | skema B med opførelse af 30 almene familieboliger og fælleshus med en samlet anskaffelsessum på 66,427 mio. kr. godkendes, |
| at | den beregnede husleje på 1.015 kr. pr. m2 godkendes, |
| at | Tønder Kommune stiller kommunegaranti for realkreditlånet, |
| at | Tønder Kommune yder et grundkapitallån på 6,642 mio. kr., svarende til 10 % af anskaffelsessummen, |
| at | boligerne mærkes som individuelle bofællesskaber, |
| at | udlejningsaftale for individuelle bofællesskaber godkendes, |
| at | støttesagsgebyret fastsættes som 2,50/00 af den endelige anskaffelsessum, og |
| at | indstillingen videresendes til Kommunalbestyrelsen. |

Beslutning fra Økonomiudvalget, 16. november 2023, pkt. 8:

Indstillingen anbefales.

Alex Eriksen deltog ikke i mødet.

### Beslutning

Indstillingen godkendt.